Uute sõiduautode müük kasvas Euroopas...
#000002
Politsei kutsub inimesi jaanipühade ajal mõistlikkusele
#000003
Politsei pöörab jaanipühade ajal kõrgendatud tähelepanu liiklusjärvele ja avaliku korra tagamisele. Samuti tuletab politsei meelde, et turvaliste pühade kindlustamiseks saab iga inimene kaasa aidata.
#000004
Politsei- ja Piirivalveameti operatiivjuht Tago Trei sõnas, et jaanipühade ajal on iga-aastaselt politsei väljas suurte jõududega, et ohuolukordi ennetada või vajadusel kiirelt sekkuda ja inimesi aidata. "Väljakutsete teenindamise kõrval hoiavad politseinikud ja abipolitseinikud pilku peal ka erinevatel väiksematel jaanipidustustel. Samuti patrullivad politseinikud ja piirivalvurid paatidega veekogudel, kuhu sooja ilmaga enam inimesi puhkama ja pidutsema koguneb," kirjeldas ta.
#000005
Ta märkis, et suurimaks riskiteguriks on pühade ajal alkoholi kuritarvitamine ning purjuspäi tehtud valikud, mis inimese enda ja teinekord teisedki ohtu seavad. "Igas peoseltskonnas võiks olla kaine grupijuht, kes on vajadusel teistele autojuhiks, hoiab sõpru purjusujumise eest ning aitab ennetada joobes inimeste arveteklaarimisi, mis kaine kõrvalpilguta vägivaldseks võivad minna," rääkis ta.
#000006
Politseioperatsioone liikluse rahustamisel alustas politsei juba möödunud nädalavahetusel. Kokku kontrolliti nädalavahetusel Eestis üle 15 000 sõidukijuhi kainust ning kõrvaldati liiklusest üle saja joobes juhi. Lisaks tabati pea pooltuhat kiirusületajat. "Need numbrid on muret tekitavad ning kahetsusväärselt tõi nädalavahetus kaasa mitu rasket liiklusõnnetust, milles kaotas elu neli inimest. Liikluse rahustamiseks ja inimeste abistamiseks suurendasime pühade ajaks planeeritud patrullide arvu nüüd veelgi, samuti on kasutusel mobiilsed kiiruskaamerad," tõi operatiivjuht välja.
#000007
Liikluse kõrval andsid möödunud nädalavahetusel tooni ka perevägivallajuhtumid, kus politsei abi vajas enam kui sada vaimse või füüsilise vägivalla ohvrit. Varasemad aastad on näidanud, et pühade ajal kahekordistub perevägivallajuhtumitest teada andmiste arv. "Kodu on iga inimese turvalisim koht, kus keegi ei tohiks kannatada pereliikmete vägivaldususe tõttu. Kui on vahetu oht inimesele, tuleb helistada 112 ning abi kutsuda. Palume ka naabritel olla tähelepanelik kõrval korterist kostuva suhtes. Kui on kuulda nuttu ja karjumist, võib tegu olla lähisuhtevägivallaga," sõnas operatiivjuht.
#000008
Lisaks tõi politsei möödunud nädalavahetusel üle Eesti kainestusmajadesse turvaliselt pead välja puhkama 128 inimest, kes olid alkoholi liigtarvitamise järel pargipingile, tänavale või mujale lebama jäänud ning võinuks ohtu sattuda. "Märgates abivajajat, andke sest kindlasti teada. Abitus seisundis inimest võib olla tabanud eluohtlik terviserike, samuti võib inimene vajada meditsiinilist abi alkoholimürgistuse tõttu," rääkis Tago Trei.
#000009
Ta tõdes, et see, milliseks kujunevad tänavused jaanipühad, sõltub eeskätt igast inimesest endast. "Arutu kihutamine, joobes juhtimine, purjuspäi ujumine ning muul moel enda või teiste ohtu seadmine on see, kus lähedaste ja teiste kõrvaliste inimeste kiire sekkumine või kõne 112-le võib ära hoida hullema. Eesootavate pühade ajal on olulisim säilitada mõistlik meel ja hoida end ning teisi," ütles Trei ning avaldas lootust, et inimesed saavad pereringis jaaniõhtust rõõmu tunda ilma, et politseid, päästjaid või kiirabi oleks vaja kaasata.
#000010
Inimkannatanutega avariisid joobes juhi süül
#000011
Huvi esimese elektrilise Rolls-Royce’i vastu ületas kõik ootused
#000012
Rolls-Royce alustab oma esimese täiselektrilise Spectre'i tootmist 2023. aasta neljandas kvartalis. Elektriauto asendab mudelivalikus Rolls-Royce Wraithi, võttes oma koha Cullinani maasturi ja Phantomi sedaani vahel. Auto hinnanguline soovituslik jaemüügihind on umbes 400 tuhat dollarit. Rolls-Royce Motor Cars'i tegevjuhi Thorsten Müller-Otvors'i sõnul on hinnast hoolimata huvi mudeli vastu olnud sedavõrd suur,...
#000013
Aptera esimene elektriauto hakkab valmis saama
#000014
USA idufirma Aptera Motors esitletud originaalsest sõidukist võib kergesti jääda esmamulje, nagu meie planeedile oleksid saabunud tulnukad. Tegemist on siiski täiesti maise elektrisõidukiga, kuigi ebatavalise disainiga - kolmel rattal kahekohaline kupee, mis on varustatud päikesepaneelidega. Pealegi on juba tegemist noore ettevõtte eelseeria prototüübiga, mille esimesed seeriaautod peaksid selle aasta lõpuks...
#000015
Tallinna lennujaama territooriumil võib alates 24. jaanuarist näha liikumas Auve Tech OÜ autonoomseid sõidukeid, mida kasutatakse Magnetic MRO töötajate ja väikepakkide transportimiseks. Magnetic MRO tarneahela juht Raivo Roolaid kirjeldas innovaatilise koostöö ajendit: „Magnetic MROs otsime pidevalt viise, kuidas teha tööd targemalt ja nutikamalt. Seepärast olemegi koostöös Auve Techi, AS-i Tallinna...
#000016
Hiljutine Tokyo autonäitus jäi meelde oma mittestandardsete autode poolest, mis olid loodud nii ametlike autotootjate kui ka tuuningufirmade loominguliste spetsialistide käe läbi. Aga seal leidus ka mitte nii eksootilisi ja säravaid, kuid siiski mitte vähem huvitavaid ja ka praktilisi mudelid. Näiteks üks sellistest oli Jaapani idufirma HW Electro elektriauto Elemo-L....
#000020